KTC เน้นการเติบโตเชิงรุกมากขึ้นแนะซื้อเก็งกำไรเป้าหมาย 114 บ.
KTC บริษัทตั้งเป้าสินเชื่อเติบโตยังคงอยู่ที่ 10% และเป้ากำไรเติบโตที่ 10-15% ในปี 2558 ในขณะที่เป้าสินเชื่อเติบโตปี 2559 อยู่ที่ 15% และกำไรเติบโตเล็กน้อย ส่วนการเติบโตของกำไรปี 2559 เล็กน้อยแนะซื้อเก็งกำไรเป้าหมาย 114 บ.
20 พ.ย. 2558

บล.บัวหลวง ระบุในบทวิเคราะห์ (20 พ.ย.) ว่า บริษัท บัตรกรุงไทย จำกัด (มหาชน) หรือ KTC บริษัทตั้งเป้าสินเชื่อเติบโตยังคงอยู่ที่ 10% และเป้ากำไรเติบโตที่ 10-15% ในปี 2558 ในขณะที่เป้าสินเชื่อเติบโตปี 2559 อยู่ที่ 15% และกำไรเติบโตเล็กน้อย ส่วนการเติบโตของกำไรปี 2559 เล็กน้อย
เนื่องจาก OPEX ที่สูงขึ้นในปี 2559 จากการออกแคมเปญการตลาดเพื่อเพิ่มยอดสินเชื่อ โดยสรุปเราเชื่อว่ากำไรในปี 2558-2559 น่าจะเป็นไปตามที่บริษัทตั้งเป้าไว้ นอกจากนี้ บริษัทยังมีอัพไซด์จากการปรับลดการตั้งสำรองค่าเผื่อหนี้สูญในปี 2558 และ 2559 จากการที่อัตราส่วนการตั้งสำรองหนี้สูญและหนี้สงสัยจะสูญยังคงสูงถึง 395% สัดส่วน D/E ในปัจจุบันอยู่ที่ 6.0 เท่า ซึ่งต่ำกว่าเงื่อนไขทางการเงินของบริษัทที่ 10 เท่ามาก ส่งผลให้บริษัทสามารถขยายตัวได้อีกหลายปีโดยปราศจากการเพิ่มทุน เรายังคงคำแนะนำ ซื้อเก็งกำไร